projecte-aina/catalan_government_crawling huggingface dataset:
Campdevànol forma part des de l'any 2012 d'una associació europea de ciutats anomenada, The Ring of the European Cities of Iron Works ( Cercle Europeu de les Ciutats del Ferro).
Aquesta associació aplega a 18 municipis d'11 estats d'Europa des de l'any 2000 amb dos objectius ben consolidats; impulsar les diferents accions polítiques entorn del ferro des de les administracions públiques i el respectar permanentment als valors de pau i prosperitat que inspiren el somni europeu.
L'any 2017 Campdevànol va ser Capital de les Ciutats del Metall.
Amb finançament del programa Europa amb els Ciutadans (town twinning), es va portar a terme el projecte "European Metal Forum.
Metal Unity towards United Europe", que va permetre la trobada de 225 ciutadans durant la celebració de diferents jornades, amb l'objectiu de trobar oportunitats de cooperació amb el metall com a element comú.
Les ciutats del metall implicades van tornar a confiar en trobar solucions comunes a problemes comuns agrupant els seus reptes en temes com l'envelliment, la caiguda econòmica i l'ocupació, la sostenibilitat de l'estat del benestar, la dependència energètica o la desigualtat.
El pressupost del projecte va ser de 25.000 euros amb una durada de 9 mesos, de 2017 a 2018.
El projecte LEA (Learning Technology Accelerator) és un projecte europeu en el marc del Programa Horizon 2020 de la Unió Europea, i pretén actuar com un accelerador de les tecnologies de l'aprenentatge tot fomentant pràctiques innovadores de contractació pública.
L'objectiu principal del LEA és fer créixer la consciència de la necessitat d'un diàleg entre la comunitat educativa i la indústria de les tecnologies de l'aprenentatge, tot creant un espai de diàleg entre clients i proveïdors, per tal que les iniciatives empresarials en l'àmbit educatiu responguin a les necessitats reals de les aules.
La presència en el partenariat de les xarxes europees SERN (Startup Europe Regions Network) i ICLEI, així com de les Universitats de Jyvaskyla i Oulu, de Finlàndia, i Otto- Von- Guericke, d'Alemanya permetrà un abast significatiu, i potenciarà la participació del LEA en fòrums, congressos i ponències en l'àmbit europeu.
El projecte té una durada de 24 mesos (març 2018 - març 2020) amb un pressupost de 1.902.000 euros.
L'ON BOARD, emmarcat en el programa europeu URBACT i cofinançat pel Fons Europeu pel Desenvolupament Regional, és un projecte liderat per Viladecans que té com a missió adaptar i transferir la Xarxa d'Innovació Educativa a altres ciutats participants per tal que aquestes puguin adaptar-la i crear, en el període de dos anys, la seva pròpia xarxa d'innovació educativa.
En el cas de Viladecans, els aprenentatges derivats de la seva participació al projecte ON BOARD l'ha de servir per elaborar un pla de millora de l'actual XIE.
La Xarxa d'Innovació Educativa o XIE és un espai de col·laboració impulsat per l'Ajuntament de Viladecans on l'administració, docents, famílies, empreses i entitats locals interactuen i treballen per fomentar projectes innovadors als centres educatius de la ciutat.
Aquest intercanvi d'experiències i coneixements entre els municipis també preveu la creació de diferents "Grups Locals URBACT" amb agents locals, que en el cas de les cinc ciutats sòcies europees els ha de servir per definir com adaptaran la XIE als seus contextos locals, i en el cas de Viladecans, preparar un full de ruta de la XIE pels propers anys.
L es sis ciutats que conformen aquest projecte són Viladecans (coordinadora), Nantes (França), Tallinn (Estònia), Albergaria-a-velha (Portugal), Halmstad (Suècia) i Poznan (Polònia).
El pressupost del projecte és de 597.000 euros.
El projecte té una durada de 24 mesos, de desembre de 2018 a desembre de 2020.
URBACT és un programa de la UE que té com a objectiu fomentar el desenvolupament urbà integrat i sostenible en les ciutats europees.
El programa està co-finançat pel FEDER, els 28 estats membres, Noruega i Suïssa.
La missió del programa URBACT és fomentar el treball conjunt entre els ciutats per tal de desenvolupar solucions integrals a reptes urbans comuns, mitjançant l'intercanvi i l'aprenentatge de les experiències d'altres ciutats.
Repensar la producció agroalimentària a les petites i mitjanes ciutats europees és l'objectiu d'aquesta xarxa de planificació d'accions.
La producció agroalimentària és una indústria madura que continua jugant un paper important en termes de PIB, ocupació i sostenibilitat ambiental.
És per això que s'han d'activar nous potencials de creixement mitjançant la innovació, nous models de negoci i estratègies.
La nostra visió és situar les ciutats al nucli d'un moviment global creixent que reconeix la complexitat actual dels sistemes alimentaris i els vincles entre les ciutats rurals i les ciutats properes com una forma d'assegurar el desenvolupament regional.
Va liderar el projecte Baena (Espanya).
La ciutat de Mollet del Vallès gaudeix del privilegi de disposar d'una zona de producció d'aliments ubicada al parc agrari de Gallecs, on s'elaboren productes alimentaris d'alta qualitat.
Tot i això, la presència d'aquests productes als mercats de la ciutat, restaurants i supermercats és encara massa feble i reforçar-lo era un dels objectius principals dekl projecte; l'objectiu era estimular l'economia local creant nous llocs de treball i fomentant hàbits saludables posant aliments de gran qualitat a l'abast dels ciutadans.
Al 2016 es va signar la Declaració de Mollet, un compromís polític envers la creació de llocs de treball en el sector agro-alimentari i el desplegament de polítiques alimentaries per a les ciutats.
Mollet del Vallès va rebre 35.000 euros de l'URBACT, un 70% del cost total del projecte (50.000 euros).
El projecte es va dur a terme del 2016 al 2018.
Sabadell participa al projecte Magneto, finançat pel programa d'innovació de la Comissió europea "Horizon 2020" i consistent en el desenvolupament d'un conjunt d'eines TIC per a l'anàlisi i interrelació de dades per a la prevenció i investigació del delicte organitzat, que s'integraran en una única plataforma tecnològica i es provaran en diversos cossos policials de tot Europa.
Magneto és un acrònim en anglès "Anàlisi multimèdia i motor de correlació per a la prevenció i investigació del delicte organitzat", que sintetitza l'essència del projecte.
Les eines s'adapten a diferents perfils de delictes, i cada municipi les aplicarà segons el contingut delictiu predominant al municipi, d'entre els tipus delictius següents: delictes contra les persones i la propietat, delicte econòmic organitzat, prevenció i investigació d'atacs terroristes, circuits econòmics il·legals paral·lels al crim organitzat i delictes contra la identitat (fraus, estafes a internet).
A Sabadell, el beneficiari d'aquestes eines serà la Policia municipal, que les aplicarà per a la gestió eficient de les dades policials, especialment en delictes contra persones o propietat, que constitueixen el gruix de l'activitat delictiva a la ciutat, i secundàriament en delictes contra la identitat.
La gestió jurídica, econòmica i administrativa del projecte es farà des la Regidoria d'Innovació i Ciutat que actuarà com a facilitador del projecte, en coordinació amb la policia municipal.
L'Ajuntament rebrà una subvenció de prop de 110.000 euros del programa Horizon 2020 que cobreix el 100% del cost de la implantació del projecte a Sabadell.
El conjunt del projecte disposa d'un pressupost de 5,3 milions d'euros.
El projecte tindrà una durada de 3 anys, fins a l'abril de 2021, i hi participen 22 entitats de tot Europa, entre les quals 10 serveis de policia d'àmbit nacional o regional a Portugal, Itàlia, Alemanya (Baviera), Polònia i Regne Unit (Irlanda del Nord).
Sabadell és l'única policia pròpiament local, si bé també hi participen les policies regionals assignades específicament a les ciutats de Munic (Alemanya) i Bydgoszcz (Polònia).
També cal destacar la participació de 5 universitats europees: la Universitat Tècnica Nacional d'Atenes (Institut de Comunicacions i Informàtica) com a coordinadora del projecte, i les universitats Politècnica de València, "Queen Mary" de Londres, Catòlica de Lovaina (Bèlgica) i el centre de recerca Fraunhofer IOSB (Alemanya).
La resta d'entitats participants són pimes tecnològiques (5) i grans empreses del sector tecnològic (2).
L'objectiu del projecte LIFE Polyfarming és posar en evidència de manera pràctica l'interès d'un nou sistema de gestió plurifuncional agro-silvo-pastoral integrat, per a lluitar contra l'abandonament de l'agricultura en zones de muntanya mediterrània i les seves conseqüències ambientals i sòcio-econòmiques.
Algunes d'aquests conseqüències són la degradació del sòl, la vulnerabilitat al canvi climàtic, la pèrdua de biodiversitat i també alguns desequilibris territorials i la pèrdua de capacitat productiva del territori.
Polyfarming està en marxa a escala real a Catalunya, amb una concepció pensada per a facilitar la demostració de les tècniques aplicades.
Això és fonamental per a poder arribar als col·lectius que han de garantir que un model com aquest es pugui replicar en d'altres territoris.
Per a facilitar que això sigui possible, es fan cursos pràctics, es realitzen assessoraments i s'està elaborant una guia sobre el sistema Polyfarming amb varies fitxes que expliquen el sistema agro-silvo-pastoral proposat.
A més, s'han elaborat sis vídeos que expliquen el projecte.
La zona on es realitza la demostració del projecte LIFE Polyfarming és Planeses, una finca de 80 Ha, ubicada a la comarca de la Garrotxa, 40 Km al nord de Girona.
El projecte està coordinat pel CREAF i hi participa Planeses, agricultura regenerativa.
Està cofinançat pel programa LIFE de la Unió Europea i té una durada de 4 anys, que van des de juliol de 2016 fins a juny de 2021.
L'objectiu d'aquest contracte consisteix a desenvolupar i provar un sistema per avaluar l'eficàcia de la gestió dels espais marins Natura 2000 (i altres zones marines protegides de la Unió Europea) en el context de les obligacions legals en virtut de les directives sobre aus i hàbitats i dels compromisos en el marc de l'Estratègia de la Unió Europea sobre Biodiversitat per a 2030.
El concurs, promogut per la Direcció General d'Afers Marítims i Pesca (DG MARE) anima a tothom, especialment als joves, a mostrar què significa per a ells l'oceà: colors meravellosos i criatures vives?
Per a participar seguiu els següents passos:
- Cal tenir mínim 18 anys i un compte públic d'Instagram
- Només es pot participar de forma individual
- L'ús del hashtag és obligatori
- El vídeo pot estar en qualsevol idioma però amb subtítols en anglès i no pot ser més llarg de 30 segons
- Només es pot participar una vegada
- El post s'ha de publicar entre el 14 de juliol i el 18 d'agost, no es pot fer repost de publicacions més antigues
2n premi: subscripció en línia d'un any a National Geographic
3r premi: Bossa d'obsequis de l'aquari del Centre Nacional del Mar Nausicaā
Del 4t al 10è lloc: Els participants guanyaran un val de 20 €
Els ajuts que preveu aquesta convocatòria tenen caràcter de cofinançats pel Fons Europeu Marítim i de la Pesca (FEMP).
L'objecte dels ajuts és auxiliar als/a les armadors/res de les embarcacions per la paralització temporal de l'activitat pesquera de la flota amb port base a Catalunya, així com als/a les pescadors/res de les embarcacions afectades per aquestes paralitzacions temporals.
a) Els/les armadors/res d'embarcacions pesqueres que estiguin registrades com a actives en el Registre General de la flota pesquera i hagin dut a terme una activitat pesquera de, com a mínim, 120 dies naturals al mar, durant els dos anys civils anteriors a la data de presentació de la sol·licitud d'ajut.
b) Els/les pescadors/res que hagin treballat al mar com a mínim 120 dies naturals durant els dos anys civils anteriors a la data de presentació de la sol·licitud d'ajut, a bord d'una embarcació pesquera afectada per la paralització temporal.
Donar suport a la capacitat humana i institucional del Centre de pau comunitari (CPC) per evitar la radicalització que comporta un extremisme violent a Jordània desenvolupant el marc operatiu del CPC i la seva governança estratègica per a un enfocament coordinat i segons procediments normalitzats; i millorar la capacitat dels agents del CPC per prevenir eficaçment la radicalització violenta i combatre el reclutament en línia per part de grups extremistes.
Només són elegibles administracions públiques.
El projecte donarà suport al desenvolupament d'enfocaments multinacionals per facilitar la captació de dades sobre càncer pediàtric de diverses fonts, i crear una xarxa de parts interessades per explorar les aplicacions de les tecnologies d'intel·ligència artificial en el càncer pediàtric.
El projecte desenvoluparà un informe d'última generació per ajudar a comprendre els reptes, necessitats i llacunes en la captació de dades sobre càncer pediàtric a la UE.
El projecte desenvoluparà un marc per trobar solucions i prioritzar les oportunitats per solucionar els buits existents amb un enfocament multinacional i multidisciplinari.
Cartografiant i basant-se en plataformes / conjunts de dades i registres multidisciplinaris i multinacionals existents, el projecte obrirà el camí cap a un punt d'accés europeu únic per a plataformes integrades de dades sanitàries i de recerca.
El projecte crearà una xarxa polivalent per connectar i facilitar els intercanvis i la difusió de bones pràctiques en tecnologies d'aprenentatge automàtic i d'intel·ligència artificial clínicament rellevants entre totes les parts interessades.
El projecte s'ha de centrar en múltiples aplicacions, com per exemple la imatge radiològica, la patologia digital, el genotipat integrat i els algoritmes de predicció de resultats i la presa de decisions clíniques.
Per ser elegible, la proposta ha de ser presentada per un consorci format per, com a mínim, 5 entitats legals d'almenys 3 països elegibles.
L ' Ag è ncia del GNSS Europe u (GSA) impulsa aquest concurs per tal d' aprofitar l'esperit innovador de la UE per a oferir aplicacions i serveis que puguin aprofitar i demostrar el valor afegit de Galileu i EGNOS, com ara augmentar la precisió, la disponibilitat i la robustesa de la posició, així com la integritat d'una solució basada en operacions drone.
A més de dissenyar i desenvolupar l'aplicació, els concursants haurien de preparar la seva aplicació o servei basat en drone per a un llançament comercial.
La GSA gestiona els interessos públics relacionats amb els programes dels sistemes mundials de navegació per satèl·lits europeus (GNSS), el Servei Europeu de Navegació per Complement Geoestacionari (EGNOS) i Galileu.
En el marc del Dia Europeu de la Cooperació ( https://ecday.eu/ ), el programa Interreg Sudoe organitza un concurs amb vistes a il·lustrar els projectes que cofinança.
Per a participar, els interessats han de representar, en un dels formats permesos i detallats a continuació, un projecte cofinançat pel Programa Interreg Sudoe, durant el període de programació 2014-2020.
Els participants podran participar el nombre de vegades que ho desitgin.
La competició s'obre en tres categories:
Aquest concurs s'obre a totes les persones majors d'edat.
En cas de menors d'edat, aquests últims han de comptar amb el consentiment escrit i signat dels seus tutors legals.
Es seleccionaran dos guanyadors per categoria: un escollit per un jurat format per membres de la Secretaria conjunta i l'altre amb més vots del públic.
Els guanyadors es donaran a conèixer el 21 de setembre.
A més, s'atorgarà un premi especial.
Els guanyadors rebran un conjunt de premis ecològics.
Aquesta convocatòria d'acreditacions Erasmus Youth s'inicia en preparació del programa de la Unió Europea 2021-2027 d'educació, formació, joventut i esport proposat per la Comissió Europea el 30 de maig de 2018.
Les acreditacions Erasmus són una eina per a organitzacions que volen obrir les seves activitats per a un intercanvi i cooperació transfronterera i estan dissenyades per a organitzacions que preveuen implementar activitats de mobilitat d'aprenentatge de manera regular.
L'atorgament de l'acreditació Erasmus confirma que l'organització sol·licitant té en marxa processos i mesures adequades i eficaços per implementar activitats de mobilitat d'aprenentatge d'alta qualitat tal com estava previst i utilitzar-les per beneficiar el camp juvenil.
L'experiència prèvia a Erasmus + (2014-2020) no és un requisit.
Aquesta convocatòria està gestionada per agències nacionals de cada país del programa.
En el cas d'Espanya consulteu amb l'INJUVE.
Red.es convoca experts en diferents àmbits a participar en un procés d'homologació de cara als projectes, que es presentin a les diferents convocatòries, algunes d'elles cofinançades pel FEDER.
Aquesta figura servirà de suport als Comitès d'Avaluació de les diferents iniciatives que gestiona aquesta entitat pública amb l'objectiu de realitzar els corresponents informes sobre els projectes assignats.
Els programes a avaluar tindran, de forma general, dos components, una tecnològica i una altra de negoci, sent aquest el motiu pel qual es consideren dos perfils d'avaluadors en funció de la seva major experiència.
Les àrees tecnològiques d'especialització requerides en l'actualitat són les:
Per cada àrea temàtica, es consideren dos tipus d'avaluadors en funció de la seva major experiència en algun dels dos aspectes anteriorment esmentats:
S'estableixen dos perfils d'avaluador, Avaluador Tècnic i Avaluador de Negoci.
Cada projecte avaluat, es remunerarà amb un import que variarà segons la tipologia de projectes a fer servir en cada instrument.
Un avaluador no podrà percebre anualment, en concepte de remuneració per avaluacions, més de 5.000,00 euros, inclòs l'import de les retencions aplicables.
Pressupost: Com a màxim 5.000,00€ / any | Data límit: 13/02/2023
La convocatòria té l'objectiu de seleccionar entitats que aporten recursos per promoure la digitalització de les pimes, a les quals Red.es prestarà el seu suport al portal Acelera PYME, en el Plan Acelera, amb actuacions finançades per fons europeus.
Mitjançant la present invitació es convoca a entitats públiques o privades a participar en un procés de selecció per a convertir-se en col·laboradors de Red.es amb el propòsit d'aportar recursos per promoure la digitalització de les pimes.
Les entitats seleccionades a partir de la present invitació podran oferir a les petites i mitjanes empreses espanyoles (pimes) i els autònoms qualsevol tipus de recurs que permeti accelerar el seu procés de digitalització.
A títol d'exemple, aquests recursos poden consistir en:
SmartEEs2 és un hub d'acceleració tecnològica que té l'objectiu d'ajudar a les empreses i startups a l'adopció i integració d'electrònica flexible i portàtil (FWE, per les seves sigles en anglès) als seus productes i serveis, així com oferir suport en l'experimentació de fabricació.
El projecte SmartEEs2, que és la continuació de la iniciativa SmartEEs, és un HUB d'Innovació Digital (DIH, per les seves sigles en anglès) format per 14 centres tecnològics de 9 països de la Unió Europea, com el CEA (França), Eurecat (Catalunya), el Fraunhofer (Alemanya), el TNO (Holanda) o el VTT (Finlàndia), entre d'altres.
Està finançat pel programa Horizon 2020.
En el marc del projecte, s'organitza la "Open Call for Application Experiments" amb la finalitat de donar suport a empreses i startups en la digitalització dels seus negocis i facilitar el seu accés a nous mercats mitjançant la integració de tecnologies d'electrònica flexible i portàtil (FWE).
Aquesta Open Call, que comptarà amb un total de 5 convocatòries entre el 2020 i 2021, està adreçada a empreses, pimes i startups de diferents sectors com l'automoció, la logística, l'energia o el packaging, entre d'altres.
Les empreses interessades poden presentar sol·licitud per a un dels dos temes següents:
Tots els sol·licitants del programa SmartEEs2 tindran accés a les tecnologies de fabricació FWE.
Els guanyadors de la convocatòria es beneficiaran d'un ecosistema únic de SmartEE integrat per les organitzacions de recerca més importants, diversos proveïdors de tecnologia innovadors, reconeguts experts en desenvolupament de negocis i inversors.
Les empreses innovadores seleccionades obtindran suport personalitzat mitjançant un conjunt complet de serveis que integrin coneixements tècnics, empresarials i d'ecosistemes que els permetran construir casos empresarials sostenibles.
Amb SmartEEs2, les empreses innovadores es beneficiaran de llibertat en el disseny, alta flexibilitat en la integració de funcions i l'agilitat d'electrònica flexible i portable per marcar la diferència en el mercat.
Per ajudar a les empreses al desenvolupament de nous productes, el projecte disposa d'un Marketplace amb diferents tipologies de solucions tecnològiques innovadores en l'àmbit de l'electrònica impresa, fotovoltaica orgànica, les pantalles flexibles i la il·luminació electroluminiscent per aplicacions en múltiples sectors.
SmartEEs2 està alineat amb la iniciativa Smart Anything Everywhere (SAE), que promou la innovació de productes i serveis a través les tecnologies digitals.
Aquesta convocatòria de licitació té com a objectiu contractar un contractista que presti suport a la Comissió en l'organització de tres edicions (2021-2022-2023) del concurs d'Innovació Social Europea, sota un contracte de renovació anual.
En aquest context, es sol·licitarà al contractista que realitzi el següent:
1) garantir el disseny, l'organització i la gestió adequats del concurs;
2) dissenyar i prestar el suport necessari als concursants seleccionats;
3) difondre la informació per obtenir inscripcions valuoses en el concurs;
4) organitzar esdeveniments de referència.
L'objectiu d'aquesta licitació és analitzar els aspectes clau de l'impacte de la COVID-19 en l'exportació europea de música a la UE i més enllà; desenvolupar metodologies i eines pràctiques per a l'exportació de música europea; explorar i experimentar amb nous enfocaments de l'exportació europea de música en un entorn post-COVID-19; construir la capacitat dels actors musicals europeus implicats en l'exportació europea de música a la UE i fora; proporcionar recomanacions basades en evidències per a futures accions en aquest camp.
Els resultats donaran informació sobre possibles accions futures per implementar el suport sectorial a la música i la dimensió internacional del futur programa Europa Creativa 2021-2027.
L'objectiu dels serveis requerits és reforçar la capacitat del Ministeri d'Hisenda, Pressupostos i Planificació Nacional (MFBNP) per a la implementació de polítiques i iniciatives econòmiques nacionals clau, incloent documentació i visibilitat dels projectes de la UE a Nigèria.
La participació a la licitació està oberta en termes d'igualtat a les persones físiques i jurídiques (participant individualment o en un grup - consorci) establertes en un estat membre de la Unió Europea, o estat ACP.
L'objectiu de l'AHDP és contribuir a millorar la salut de la població dels països objectiu a l'Àfrica subsahariana mitjançant la prestació de diagnòstics oportuns, econòmics i de qualitat per a poblacions amb baixos ingressos.
El propòsit d'aquesta operació d'assistència tècnica és donar suport a la preparació, implementació i posterior seguiment dels projectes de la Plataforma africana de diagnòstic sanitari.
La present operació d'assistència tècnica donarà suport a la identificació, preparació i implementació de projectes d'inversió relacionats amb la millora de la diagnosi sanitària a l'Àfrica subsahariana.
Depenent de la fase de preparació dels projectes d'inversió individuals, el consultor durà a terme estudis i assistència tècnica en diverses fases del cicle del projecte (anàlisi de llacunes, estudis, suport a l'establiment d'acords d'associació, suport a l'execució de el projecte, etc.).